એક પછી એક દિવસ પસાર થવા લાગ્યા. શ્રદ્ધા લગ્નની ખરીદીમાં વ્યસ્ત થઈ ગઈ. તેના માટે લગ્ન કરવાનું એકમાત્ર કારણ હતું તેના મમ્મી પપ્પાની ખુશી અને એ જ ખુશી વિશ્વાસને ડંખી રહી હતી. વિશ્વાસે આ સમય દરમ્યાન શ્રદ્ધાને મળવાના ઘણાં પ્રયાસ કર્યા પણ એ સફળ ન થયો. દરેક વખતે શ્રદ્ધા લગ્નનું બહાનું આગળ ધરીને મળવાનું ટાળી દેતી. પણ વિશ્વાસે પ્રયત્નો ચાલુ રાખ્યાં અને અંતે શ્રદ્ધાને છેલ્લી વાર મળવા માટે મનાવી શક્યો.